Návrh na poskytnutie podpory na rekonštrukciu príjazdových komunikácií k priemyselnému areálu firmy Samsung Elektronics Slovakia spol. s r.o. v meste Galanta

1. Úvod
Vývoj nezamestnanosti za obdobie rokov 1997 až 2001 je pre okres Galanta veľmi nepriaznivý. V roku  1997 bola miera nezamestnanosti 12,5% a k  31. 12. 2001  miera nezamestnanosti dosiahla až 20,5%. Uvedená hodnota značne prevyšuje priemer Trnavského kraja a svojou úrovňou je najhoršia v kraji. Zvlášť alarmujúci je vysoký podiel dlhodobo nezamestnaných vo vekových kategóriách 20-29 rokov. Na jedno voľné pracovné miesto pripadá až 30 nezamestnaných. Rastúca nezamestnanosť a nízka ponuka voľných pracovných miest vedú často k zložitým vnútroregionálnym problémom.
Vysoká miera nezamestnanosti je dôsledkom zániku najväčších zamestnávateľov v posledných 10 rokoch.

Pokles počtu pracovných miest u vybraných zamestnávateľov v meste a v okrese Galanta od roku 1991
tab. č.1:

Názov podniku

Priemysel

Počet pracovníkov
v roku 1991

Počet pracovníkov v roku 2002

Nábytkárske závody
ZNZ Galanta

Drevospracujúci

971

v likvidácii

Štátny majetok Galanta | Poľnohospodárstvo | 620 | v likvidácii
Agrostav  Galanta | poľnohosp., stavebný | 695 | v likvidácii
Komunálne služby Galanta | Služby | 1 350 | v likvidácii
TOS Galanta | kovosprac. | 743 | 17
Pozemné stavby Nitra závod Galanta a OSP | Stavebný | 1200 | v likvidácii
Cukrovar a konzerváreň Sládkovičovo | Potravinársky | 947 | v likvidácii
Niklová huta Sereď | Hutný | 1400 | v likvidácii
Semenársky Š.M. Sládkovičovo | poľnohosp. | 800 | v likvidácii
                                                                                                                                                                          Okresný úrad v Galante, 17.9.2002

Pre mesto Galanta, ale aj pre celý región je veľmi pozitívnym signálom rozhodnutie zahraničného investora Samsung Elektronics Slovakia spol. s r.o. lokalizovať svoju výrobu práve v tomto meste. Rozbehnutím výroby  budú sčasti riešené problémy s vysokou nezamestnanosťou nielen v meste Galanta, ale i v okrese. 

2. Investičný zámer  spol. s r.o. Samsug Elektronics Slovakia 
Investičný zámer Samsung Elektronics Slovakia je založený na odkúpení a rekonštrukcii  bývalého závodu Západoslovenských nábytkárskych závodov v Galante. V existujúcich priestoroch,  ktoré investor spolu s pozemkami odkúpil v súčasnosti  vykonáva budovanie a rekonštrukciu technickej a dopravnej infraštruktúry  výlučne z vlastných prostriedkov. V prvých rokoch svojej činnosti  sa chce zamerať na produkciu PC monitorov a farebných televízorov.  Výrobu PC monitorov má  začať už koncom roku 2002, pričom má výroba postupne narastať až do roku 2005, keď sa predpokladá  ročná produkcia spolu s televízormi  v objeme 1 100 mil. USD /tab. č.2/ 

Predpokladaný finančný obrat Samsung Elektronics Slovakia spol. s r.o./v mil. USD/
tab.č.2
Rok 2002 | Rok 2003 | Rok 2004 | Rok 2005
20 | 560 | 780 | 1100
                                                                 Samsung Elektronics Slovakia, september 2002

Firma Samsung Elektronics Slovakia v rokoch 2002 až 2005 chce investovať až 60 mil. USD do budov, infraštruktúry a strojných zariadení. Podľa investičného plánu budú postupne v priebehu týchto rokov  vybudované celkom štyri linky na PC monitory a dve linky na televízory. 

Investičný plán Samsung Elektronics Slovakia spol. s r.o.
Tab. č.3 
| | Rok 2002 | Rok 2003 | Rok 2004 | Rok 2005

Počet výr.
Liniek

Monitory PC

2

3

3

4

| TV | 1 | 1 | 1 | 2

Investície  celkom v mil.USD | Rok 2002 v mil. USD | Rok 2003 v mil. USD | Rok 2004 v mil. USD | Rok 2005 v mil. USD
60 | 20 | 16 | 15 | 9
                                                                                                    Samsung Elektronics Slovakia, september 2002 
V nadväznosti na predpokladanú výrobu a investície bude počet vytvorených pracovných miest dosahovať 600 zamestnancov do konca roku 2002 a do konca  roku 2005 vzrastie počet pracovníkov na 2000 /tab. č. 4/

Počet pracovných miest:
tab. č.4
| Rok 2002 | Rok 2003 | Rok 2004 | Rok 2005
Počet zamestnancov | 600 | 1200 | 1700 | 2000
                                                                                                   Samsung Elektronics Slovakia, september 2002
K úspešnému začatiu výroby a k jej postupnému narastaniu je nevyhnutná rekonštrukcia miestnych príjazdových komunikácií /ul.Priemyselná a Parková/ k priemyselnému areálu Samsung Elektronics Slovakia, vybudovanie kruhového objazdu na križovatke ulíc Parková a Esterházyovcov so štátnou cestou I/75 v meste Galanta a v ďaľších rokoch vybudovanie Južného obchvatu mestom Galanta. Nevyhnutnosť riešenia príjazdovej dopravnej komunikácie potvrdzujú aj údaje spoločnosti Samsung, ktoré sa týkajú predpokladaného počtu nákladných vozidiel/kamiónov, ktoré budú prepravovať komponenty a hotové výrobky /tab. č.5/. 

Denná premávka nákladných vozidiel/kamiónov:
Tab. č. 5
| Rok 2002 | Rok 2003 | Rok 2004 | Rok 2005
Počet kamiónov / deň | 65 | 280 | 380 | 480
                                                                                                   Samsung Elektronics Slovakia, september  2002

Mesto Galanta spolu aj s predstaviteľmi príslušných dotknutých orgánov /OÚ Galanta, KÚ Trnava, SSC, OR PZ – ODI/ sa viackrát zaoberalo so žiadosťou Samsung Elektronics Slovakia  a na základe jeho oficiálnych údajov navrhli dve etapy riešenia, ktoré najvhodnejšie riešia a rešpektujú predpokladanú intenzitu dopravy /pozri tab. č.5/ a časový harmonogram investičného zámeru zahraničného investora.

3. Rekonštrukcia príjazdových komunikácií k areálu firmy Samsung Elektronics Slovakia spol. s r.o. 

Prvá etapa riešenia spočíva v smerovaní dopravy do areálu Samsung Elektronics Slovakia  cez križovatku ulíc Esterházyovcov a Parkovej so štátnou cestou I/75 a po miestnych komunikáciách ul. Parková a Priemyselná.
Toto riešenie vyžaduje rekonštrukciu miestnych komunikácií ul. Priemyselná a Parková a vybudovanie kruhového objazdu na križovatke ulíc Esterházyovcov a Parkovej so štátnou cestou I/75 v meste Galanta.
Mesto Galanta zabezpečilo vypracovanie  štúdie k tejto etape riešenia.. Technická správa a štúdia sú uvedené v prílohe č.1.
Stanoviská dotknutých orgánov / Krajský úrad – odbor dopravy, pozemných komunikácií a iných odvetvových vzťahov, Slovenská správa ciest Galanta, Okresné riaditeľstvo PZ – Okresný dopravný inšpektorát Galanta / k navrhovaným riešeniam sú v prílohe č.2. 

Spoločnosť Samsung Elektronics Slovakia buduje vo svojom areály technickú a dopravnú infraštruktúru výlučne z vlastných prostriedkov. Celkové investície do konca roku 2005 by mali dosiahnuť 60 mil. USD /pozri tab. č.3/.   
Zahraničný investor sa obrátil 13. 8. 2002 listom na Mesto Galanta a na predstaviteľov vlády SR /list predsedovi vlády SR Mikulášovi Dzurindovi, podpredsedovi vlády SR Ivanovi Miklošovi a ministrovi hospodárstva SR Ľubomírovi Harachovi – príloha č.3/  v ktorom žiadajú o pomoc pri vyriešení prístupu kamiónovej dopravy do ich areálu.
Mesto Galanta nemá k dispozícii finančné prostriedky na realizáciu rekonštrukcie príjazdových miestnych komunikácií ul. Parková a Priemyselná a budovanie kruhového objazdu na križovatke štátnej cesty I/75 je v kompetencii Slovenskej správy ciest. 

Podľa cenovej kalkulácie uvedenej v prílohe č.4 sú predpokladané náklady v celkovej výške 20,5 mil.Sk v nasledovnom členení:
-	rekonštrukcia miestnych komunikácií  ul. Priemyselná a Parková .............10,6 mil.Sk
-	vybudovanie kruhového objazdu na št.ceste I/75..........................................9,9 mil. Sk.      

4. Vybudovanie Južného obchvatu mesta Galanta

Druhá etapa riešenia je časovo a finančne neporovnateľne náročnejšia. 
Vzhľadom na predpokladaný počet nákladných motorových vozidiel / kamiónov, ktorými uvažuje Samsung Elektronics Slovakia /pozri tab. č.5/, však definitívnym riešením môže byť iba vybudovanie Južného obchvatu mesta Galanta, tak ako je to navrhnuté v platnom územnom pláne sídelného útvaru Galanta a taktiež v územnom pláne veľkého územného celku Trnava.